b'\n_START_ARTICLE_\nRyggsekkturisme\n_START_PARAGRAPH_\nRyggsekkturisme (engelsk: backpacking, \xc2\xabryggsekkreising\xc2\xbb) er en form uavhengige reisende med minimale utgifter og frakt. Det er ogs\xc3\xa5 en form for subkultur best\xc3\xa5ende hovedsakelig av unge reisende som oppdager verden p\xc3\xa5 et begrenset budsjett. Det omfatter ryggsekk (framfor koffert) som er lett \xc3\xa5 b\xc3\xa6re over lange distanser eller lengre tidsperioder; bruk av offentlig transport og haiking; billig losji som ungdomsherberge og vandrerhjem; benytter som regel lengre tid p\xc3\xa5 reise enn konvensjonelle ferieturer; og gjerne en interesse i m\xc3\xb8te lokalbefolkningen som severdigheter._NEWLINE_Ryggsekkturister kan ha en interesse for villmarkseventyr, og drar gjerne fotturer eller campingtur. Definisjonen av en ryggsekkreisende har utviklet seg etter hvert som reisende fra ulike kulturer og regioner deltar i trenden. En unders\xc3\xb8kelse i 2007 definerte ryggsekkreisende som et \xc2\xabsamfunn av fremmede\xc2\xbb og \xc2\xaben heterogen gruppe med respekt for mangfoldet\xc2\xbb som knyttes til deres reiseerfaringer. De viser ogs\xc3\xa5 en felles forpliktelse for ikke-institusjonalisert form for reise, noe som er sentralt for deres egen identifisering og selvbilde. Ryggsekkturisme, b\xc3\xa5de som en livsstil og som kommersiell forretningsvirksomhet, har vokst betydelig p\xc3\xa5 2000-tallet grunnet lavkostflyreiser og billig losjier og overnatting i mange deler av verden._NEWLINE_Visumslover i mange land som Irland, Australia, Canada, New Zealand og Storbritannia gj\xc3\xb8r det mulig for mange ryggsekkreisende med begrenset visum til \xc3\xa5 ta betalt arbeid og s\xc3\xa5ledes underst\xc3\xb8tte seg selv mens de oppholder seg i slike land. Det gj\xc3\xb8r det mulig for ryggsekkreisende \xc3\xa5 skaffe seg en inntekt mens de reiser for s\xc3\xa5ledes finansiere deres reiser og opphold.\n_START_SECTION_\nHistorie\n_START_PARAGRAPH_\nDen italienske reisende og eventyreren Giovanni Francesco Gemelli Careri p\xc3\xa5 1600-tallet har blitt foresl\xc3\xa5tt som verdens f\xc3\xb8rste ryggsekkreisende i den moderne meningen. Han var en av de f\xc3\xb8rste europeere som reiste rundt i verden ved \xc3\xa5 sikre plass p\xc3\xa5 handelsskip. Hans reiser var motivert av interesse framfor profitt._NEWLINE_Mens folk har reist for hundrevis av \xc3\xa5r med deres besittelser p\xc3\xa5 ryggen, kan det moderne konseptet for ryggsekkturister bli sporet, i det minste delvis, til hippieveien p\xc3\xa5 1960- og 1970-tallet. Den fulgte til en viss grad deler av den gamle Silkeveien. En del ryggsekkreisende f\xc3\xb8lger den samme ruten den dag i dag._NEWLINE_Den britisk-amerikansk spillefilmen The Beach (2000) med Leonardo DiCaprio i hovedrollen har en handling som tok utgangspunkt i en ung ryggsekkturist i Thailand. I l\xc3\xb8pet av de siste ti\xc3\xa5rene har ryggsekkturister reist til S\xc3\xb8r\xc3\xb8st-Asia i stort antall og bidratt til \xc3\xb8yene ved Thailand, Kambodsja og Laos har endret seg grunnet tilstr\xc3\xb8mningen av reisende fra vestlige land. Ryggsekkreisende i Europa, S\xc3\xb8r-Amerika, Sentral-Amerika, Australia og New Zealand har ogs\xc3\xa5 blitt mer popul\xc3\xa6re og det er flere velg\xc3\xa5tte ruter rundt om i verden som disse reisende tenderer \xc3\xa5 holde seg til._NEWLINE_Teknologisk utvikling og forbedringer har bidratt til endringer i ryggsekkturisme. Tradisjonelt reiste ikke ryggsekkreisende med kostbart elektronisk utstyr som laptop, nettbrett, digitale kameraer, og mobiltelefoner grunnet bekymringer for tyveri, \xc3\xb8delegg, og ekstra vekt. Imidlertid har behovet for \xc3\xa5 v\xc3\xa6re tilkoblet, koplet til elektronisk utstyr blir stadig lettere, har f\xc3\xb8rt til en egen trend som vokst. P\xc3\xa5 engelsk har dette gitt et ironisk begrep, \xc2\xabflashpacking\xc2\xbb, et spill p\xc3\xa5 \xc2\xabbackpacking\xc2\xbb._NEWLINE_Ryggsekkturister har tradisjonelt b\xc3\xa5ret deres besittelser i ryggsekker p\xc3\xa5 mellom 30 til 60 liter, men kofferter p\xc3\xa5 hjul og andre mindre tradisjonelt reiseutstyr har blitt mer vanlig. Det har ogs\xc3\xa5 blitt en tendens til \xc3\xa5 holde vekten under 7 til 10 kg som grensen for de fleste flyselskaper.\n_START_SECTION_\nKultur\n_START_PARAGRAPH_\nFor en del ryggsekkreisende er en f\xc3\xb8lelse av ekthet og oppleve det autentiske av viktighet. Ryggsekkturisme er oppfattet som mer enn kun en ferietur, og som et middel for utdannelse via opplevelse. Ryggsekkreisende \xc3\xb8nsker \xc3\xa5 oppleve og erfare hva de betrakter som \xc2\xabden virkelige\xc2\xbb destinasjon framfor en versjon av pakketur assosiert med masseturisme, noe som f\xc3\xb8rt til p\xc3\xa5standen at ryggsekkreisende er antiturister._NEWLINE_For mange unge mennesker i nordlige Europa, Australia, New Zealand, og Israel er ryggsekkturisme en overgangsrituale. I Canada er det ganske vanlig med at studenter tar et \xc3\xa5r fri fra studiene, et gap-year, for \xc3\xa5 bes\xc3\xb8ke Europa, noe som minner om tidligere \xc3\xa5rhundres dannelsereise, The Grand Tour. Ryggsekkturister er mindre vanlig fra Kina, India, USA, Japan og S\xc3\xb8r-Korea grunnet deres store befolkning og visumsrestriksjoner, men det har gradvis blitt mer popul\xc3\xa6rt blant velst\xc3\xa5ende folk fra disse landene, akkurat som 1700- og 1800-tallets dannelsereise var forbeholdt de \xc3\xb8verste samfunnslag. Ryggsekkturistisme skjer vanligvis i perioden mellom videreg\xc3\xa5ende skole og universitetsutdannelse. Imidlertid har gjennomsnittsalderen til ryggsekkreisende gradvis \xc3\xb8kt over tid, og det er blitt mer vanlig \xc3\xa5 se folk i tretti\xc3\xa5rene og f\xc3\xb8rti\xc3\xa5rene, og selv eldre til \xc3\xa5 dra p\xc3\xa5 ryggsekkturisme under en lengre karrierebrudd. En del pensjonerte drar ogs\xc3\xa5 ut som ryggsekkturister.\n_START_SECTION_\nPlanlegging\n_START_PARAGRAPH_\nPlanlegging og forh\xc3\xa5ndsunders\xc3\xb8kelser kan v\xc3\xa6re en viktig del av ryggsekkturisme, st\xc3\xb8ttet av hensiktsmessige reiseh\xc3\xa5ndb\xc3\xb8ker fra selskap som Lonely Planet og Rough Guides, b\xc3\xb8ker av kjente reiseforfattere som Rick Steves, og ulike digitale ressurser, som nettsteder som Wikivoyage. Slike ressurser gir informasjon om emner som spr\xc3\xa5k, kultur, mat og historie. De gir gjerne lister med steder for overnatting og steder \xc3\xa5 spise, sammen med kart over n\xc3\xb8kkellokaliseringer. Digitale h\xc3\xa5ndb\xc3\xb8ker og guideb\xc3\xb8ker er ogs\xc3\xa5 blitt popul\xc3\xa6re, s\xc3\xa6rlig etter at mobiltelefoner, nettbrett og laptoper har blitt avanserte og tilgjengelig til overkommelige priser for de fleste.'